b'\n_START_ARTICLE_\nSiauravabaliai\n_START_SECTION_\nI\xc5\xa1vaizda\n_START_PARAGRAPH_\nSmulk\xc5\xabs ir vidutinio dyd\xc5\xbeio (1,2\xc2\xa0\xe2\x80\x93 20 mm), \xc4\xafvairios formos vabalai: pailgi, iauri, plok\xc5\xa1ti arba cilindri\xc5\xa1ki. Antenos i\xc5\xa1 8 -10 nareli\xc5\xb3; pirmojo narelio i\xc5\xa1 vir\xc5\xa1aus nematyti\xc2\xa0\xe2\x80\x93 j\xc4\xaf dengia galvos kra\xc5\xa1tas; buo\xc5\xbeel\xc4\x97 i\xc5\xa1 1\xc2\xa0\xe2\x80\x93 3 nareli\xc5\xb3, kartais antenos storos ir buo\xc5\xbeel\xc4\x97 nery\xc5\xa1ki. Antsparniai visuomet su taisyklingomis ta\xc5\xa1k\xc5\xb3 eil\xc4\x97mis. Letenos keturnar\xc4\x97s (4-4-4), da\xc5\xbenai atrodo trinar\xc4\x97s (3-3-3). Galinis leten\xc5\xb3 narelis trumpesnis u\xc5\xbe kitus narelius kartu pa\xc4\x97mus. Pilvelio 2-3 pirmieji sternitai tarpusavyje nejudamai suaug\xc4\x99._NEWLINE_Lerv\xc5\xb3 k\xc5\xabnas i\xc5\xa1t\xc4\xafs\xc4\x99s, mink\xc5\xa1tas, apaug\xc4\x99s negausiais plaukeliais. Galva nukreipta \xc4\xaf priek\xc4\xaf. Antenos i\xc5\xa1 trij\xc5\xb3 nareli\xc5\xb3, galinis narelis su pried\xc4\x97liu. Vir\xc5\xa1utiniai \xc5\xbeandai pjautuvi\xc5\xa1ki, j\xc5\xb3 vir\xc5\xa1\xc5\xabn\xc4\x97s perskeltos. Pilvelio devintasis segmentas su 2 lenktomis kabli\xc5\xa1komis ataugomis arba gale dviskiautis. Kojos trumpos.\n_START_SECTION_\nBiologija\n_START_PARAGRAPH_\nDauguma r\xc5\xab\xc5\xa1i\xc5\xb3 minta grybais, kai kurios r\xc5\xab\xc5\xa1ys pl\xc4\x97\xc5\xa1r\xc5\xabn\xc4\x97s, med\xc5\xbeioja smulkius nariuotokojus, da\xc5\xbeniausiai kinivarpas._NEWLINE_Gyvena mi\xc5\xa1kuose po med\xc5\xbei\xc5\xb3 \xc5\xbeieve, ksilofag\xc5\xb3 takuose, tr\xc5\xabnijan\xc4\x8dioje medienoje, med\xc5\xbei\xc5\xb3 kempin\xc4\x97se, skruzd\xc4\x97lynuose, p\xc5\xabvan\xc4\x8di\xc5\xb3 augal\xc5\xb3 liekanose, ypa\xc4\x8d mi\xc5\xa1ko paklot\xc4\x97je po nukritusiais lapais, dirvoje po akmenimis ir samanomis.\n_START_SECTION_\nTaksonomija\n_START_PARAGRAPH_\nSeniau buvo laikoma atskira \xc5\xa1eima Colydiidae, ta\xc4\x8diau naujesni tyrimai siauravabalius, kartu su dar viena buvusia vabal\xc5\xb3 \xc5\xa1eima Monommatidae, prijung\xc4\x97 prie \xc5\xa1eimos Zopheridae.'